Dalius Abaris

Dalius Abaris (g. 1971 m. balandžio 8 d., Dusetose) – Lietuvos režisierius–monumentalistas, Auksinio scenos kryžiaus laureatas.

Specializuojasi didelio masto renginių, koncertų, valstybinių iškilmių, oficialių protokolinių ceremonijų ir minėjimų, muzikos ir TV projektų režisūroje, organizavime bei realizavime. Užsiima scenografijos, meninių ir vaizdo instaliacijų kūryba.

Biografija 
1978–1989 m. mokėsi sustiprintos dailės klasėje K. Būgos vid. mokykloje ir Dusetų muzikos mokykloje. 1989–1994 m. studijavo Juozo Tallat-Kelpšos konservatorijoje.

1990–aisiais prisidėjo kuriant pirmąsias privačias dailės galerijas „Vartai“ ir „Langas“. 1992 m. pradėjo vadovauti pirmajam nepriklausomoje Lietuvoje gyvos muzikos klubui „Langas“.

Nuo 1997 m. dirba kaip nepriklausomas renginių režisierius ir prodiuseris.

Bendradarbiaudamas su valstybės institucijomis ir kultūros įstaigomis, kuria ir įgyvendina projektus Lietuvos valstybingumui, svarbiausiems valstybės įvykiams pažymėti ir įamžinti, kultūros atminčiai įprasminti, meno reiškiniams ir kūrybai aktualizuoti, humanistinėms idėjoms puoselėti.

Įgyvendinti sumanymai 
 2001–2021 m. Vasario 16–osios minėjimai (Signatarų namai) ir Sausio 13–osios atminimo laužų uždegimo ceremonijos (Vilniaus Nepriklausomybės aikštė);
 2003–2008 m. teatralizuoti koncertai „Opera in da Hause“ ir „Sutartinės.com“;
 2005 m. „Sostinės dienų“ atidarymo renginys „Pink Floyd – The Wall“ (Vingio parkas);
 2006 m. „Sostinės dienų“ atidarymo renginys „Zap 4 elementai“ (Kalnų parkas);
 2009 m. Vilnius – Europos kultūros sostinė 2009 atidarymo spektaklis „@Hoffmann_Spragtukas“ ir muzikinė–vizualinė improvizacija „Šviesos klavyrai“ (Vilniaus sporto rūmai);
 2009 m. Tūkstantmečio Dainų šventės atidarymo vakaras „Pasveikinkim vieni kitus“ (Katedros aikštė);
 2011–2020 m. koncertų ciklas „Po bažnyčios skliautais“;
 2013 m. Pirmininkavimo ES tarybai atidarymo renginys „Sąšauka“ (VU didysis kiemas);
 2014, 2019 m. Baltijos kelio 25–mečio, 30–mečio koncertai (Katedros aikštė);
 2014 m. Oršos pergalės 500 metų minėjimas „Triumfo diena“ (Valdovų rūmų kieme);
 2015 m. M. Mikutavičiaus 3D šou
 2015–2020 m. Liepos 6–osios akcija „Tautiška giesmė aplink pasaulį“ (Vilniuje, Palangoje, Trakuose, Dubingiuose, Klaipėdoje);
 2018 m. vizualizuotas koncertas „Pasaulis sveikina Lietuvą“ (Šv. Kotrynos bažnyčioje);
 2018 m. atkurtos Lietuvos šimtmečio minėjimas „Gloria Lietuvai“ (LNOBT) ir Dainų šventės dainų dieną „Vienybė težydi!“ (Vingio parkas);
 2018 m. koncertas „Lietuvos Kariuomenei – 100“ (Nacionalinė filharmonija);
 2018 m. popiežiaus Pranciškaus susitikimas su jaunimu (Katedros aikštė);
 2019 m. programos „Rokiškis – Lietuvos kultūros sostinė“ atidarymo 3D spektaklis „Iš šerdies į širdį“;
 2019 m. koncertas „Laisvės banga – nuo Vilniaus iki Berlyno“ (Lukiškių aikštė);
 2019 m. šventinis Vasario 16–osios koncertas „MKČ kodas LT“ (LNOBT);
 2019 m. M. Mikutavičiaus šou „Ore“
 2020 m. Lietuvos nepriklausomybės 30–mečiui skirtą šventinį koncertą „22:44 Lietuvos laiku“ (Vilniaus Nepriklausomybės aikštė);
 2020–2022 m. Richardo Vagnerio opera „Skrajojantis Olandas“ (P. Lindenau laivų statyklos elingas/KVMT) (premjera 2020.08.01);
 2021 m. BMW iX pristatymas konferencijoje „Lūžio taškas“ (Palangos koncertų salė);
 2022 m. muzikinė drama „Sakmė apie dovanotą širdį“ su ansambliu „Lietuva“ (Trakų salos pilis).

Įvertinimai 
 2014 m. Ordino „Už nuopelnus Lietuvai“ medalis
 2018 m. Ordino „Už nuopelnus Lietuvai“ Riterio kryžius
 2020 m. nominuotas Nacionalinei kultūros ir meno premijai.
 2020 m. nominuotas Vyriausybės kultūros ir meno premijai.
 2021 m. Auksinis scenos kryžius (kategorija „Geriausias metų režisierius“)

Šaltiniai 

Lietuvos režisieriai